आप अपनी प्रतिभा का आकलन खुद करें। जिस विषय में आपकी रुचि हो, उसे ही कैरियर विकल्प के रूप में चुनें। इस विषय में सीनियरों की सलाह लें, पर दबाव में न आएं। कैरियर काउंसलरों द्वारा क्वांटिटेटिव, वर्बल, रीजनिंग जैसे एप्टीट्यूड टेस्ट के माध्यम से यह पता लगाया जा सकता है कि आपकी स्वाभाविक अभिरुचि किस क्षेत्र में है। स्टडी के अलावा अन्य क्षेत्रों में भी आपकी दिलचस्पी हो सकती है। विद्यार्थी की पर्सनेलिटी का भी ध्यान रखना जरूरी है। कोई विद्यार्थी अंतर्मुखी है या बहिर्मुखी, व्यक्तित्व के इस गुण को जानना कैरियर के विकल्प के चयन के दृष्टिकोण से महत्वपूर्ण है। आपको पैसा चाहिए, नाम चाहिए, पद चाहिए या जो कुछ भी चाहिए, इसकी भूमिका भी कैरियर निर्धारण में महत्वपूर्ण है।